Entre el 7 i el 9 de setembre s'ha celebrat a Montreal el Fòrum Global d'Economia Social amb el lema "Governs locals i actors de l'economia social: aliats per al desenvolupament intel·ligent i sostenible de les ciutats."
En el Fòrum s'hi ha presentat experiències d'aliances entre l'economia social i les administracions locals per promoure un desenvolupament sostenible del territori.
Aquesta és una línia de treball molt interessant que properament posarem en marxa des del Govern de Catalunya.
Es tracta de promoure que les administracions locals i el teixit de l'economia social, treballin plegats per promoure el desenvolupament econòmic i social de tots els territoris de Catalunya, afavorint la creació de noves iniciatives d'economia social i promovent l'ocupació estable i de qualitat i una activitat econòmica sostenible.
Aquesta línia de treball s'alinearà amb el programa aracoop que també es posarà en marxa en breu.
Amb aquesta i altres actuacions aconseguirem apuntalar el creixement del teixit d'economia social al nostre país que enguany està en xifres rècord tant en la creació de noves cooperatives- 115 fins a l'agost, tantes com en tot l'any 2015- com en creació d'ocupació, amb 45.666 persones ocupades, la xifra més alta en una dècada.
Director general d'Economia Social, el Tercer Sector,
les Cooperatives i l'Autoempresa
La cooperativa El Submarí Lila, d'El Milà, guanya el primer premi amb el projecte 'De la llavor al plat'.
Reconeixement i suport a l'esforç que realitzen els centres educatius catalans que duen a terme actuacions i projectes relacionats amb l'agricultura i l'alimentació ecològica.
Aquest vídeo elaborat per la Taula d'Entitats del Tercer Sector Social dóna a conèixer els col·lectius i les necessitats que atenen les entitats socials i quins són els valors que transmeten.
Segons les dades del Registre de Cooperatives de Catalunya, durant els 6 primers mesos d'enguany s'han creat 86 noves cooperatives, de les quals 42 (un 49%) són cooperatives amb dues persones sòcies.
Suposa un creixement del 56% en la creació de cooperatives si tenim en compte el mateix període de l'any 2015.
L'objectiu és la creació d'un marc d'interlocució d'alt nivell entre el Govern i la Taula d'Entitats del Tercer Sector per contribuir a la millora i enfortiment de les entitats i a l'impuls de mesures d'interès públic per al tercer sector social.
El nou Pla inclou 32 mesures que s'estructuren al voltant de sis eixos d'actuació.
Treball, Afers Socials i Famílies i l'Ajuntament de Berga signen un conveni que permetrà posar en marxa un projecte per l'estudi i la confecció d'un model estàndard d'explotació agroalimentari mitjançant fórmules cooperatives per al creixement econòmic del Berguedà.
La cooperativa va iniciar les exportacions per diversificar mercats i reduir l'estacionalitat, però en els darrers anys l'ha impulsat fins al 85% del seu negoci.
Actualment té presència a Europa, el Pròxim Orient, l'Amèrica Llatina i l'Àsia, així ha pogut fer front a la caiguda de vendes aquí.
Integrada dins de la XES de Catalunya, aquesta iniciativa local té l'objectiu de promoure i donar a conèixer el model d'economia social i conscienciar sobre la necessitat d'apostar cada cop més per alternatives més sostenibles.
El 1r. projecte és la Fira d'Economia Social i Solidària de Sant Cugat que es celebrarà el proper 2 d'octubre.
Aquest Fòrum s'ha celebrat a Montreal entre el 7 i el 9 de setembre amb la participació de més de 2.000 persones de 50 països.
Per part catalana hi ha participat el director general d'Economia Social, Josep Vidal, així com representants de l'Ajuntament de Barcelona i de la Xarxa d'Economia Social i Solidària.
Esdeveniment que reuneix experiències i pràctiques de l'economia social i solidària del territori català.
És un punt de trobada de productes i serveis per cobrir les necessitats de la vida quotidiana: habitatge, cooperativisme, comerç just, serveis a persones i empreses, finances i assegurances ètiques, etc. Tindrà lloc el 21, 22 i 23 d'octubre a Barcelona.
L'Ajuntament de Sant Boi de Llobregat té oberta una nova convocatòria adreçada a persones o entitats que tinguin un projecte o iniciativa de negoci d'impacte social.
El termini de presentació de les candidatures finalitza el 10 d'octubre.
Adreçat a entitats socials que vulguin obrir una primera línia de negoci, a emprenedors socials que tinguin un pla d'empresa, o a empreses socials en fase llavor (antiguitat màxima de 3 anys).
El termini de presentació finalitza el 25 d'octubre.
Taula rodona sobre propostes presentades al Fòrum Global de l'Economia Social de Montreal 2016.
Es celebrarà dimarts 4 d'octubre, a Sabadell.
Per incloure notícies al butlletí, podeu enviar-les a la bústia de contacte posant en l'assumpte "Economia Social"
Avís legal: La ©Generalitat de Catalunya permet la reutilització dels continguts i de les dades sempre que se citi la font i la data d'actualització, que no es desnaturalitzi la informació i que no es contradigui amb una llicència específica.